b'\n_START_ARTICLE_\nFood First Information and Action Network\n_START_SECTION_\nEstructura de l\'organitzaci\xc3\xb3\n_START_PARAGRAPH_\nFIAN \xc3\xa9s una organitzaci\xc3\xb3 internacional basada en membres adherits. Els membres institucionals de FIAN s\xc3\xb3n les seves seccions nacionals i internacionals, entitats jur\xc3\xaddiques amb dret propi._NEWLINE_Les seccions sorgeixen de grups coordinats en un pa\xc3\xads o regi\xc3\xb3. A nivell local, els grups de FIAN estan formats en la seva majoria per voluntaris. FIAN t\xc3\xa9 uns 45 grups locals actius arreu del m\xc3\xb3n i actualment un total de 3.600 membres en m\xc3\xa9s de 50 pa\xc3\xafsos._NEWLINE_La missi\xc3\xb3, visi\xc3\xb3 i estrat\xc3\xa8gia de FIAN s\xc3\xb3n definides i revisades pel Consell Internacional (CI) i representades pels delegats de les seccions, que es reuneixen cada dos anys. El CI elegeix el Comit\xc3\xa8 Executiu Internacional (CEI), la president actual \xc3\xa9s Sigrun Skogly, i supervisa la posada en pr\xc3\xa0ctica dels plans estrat\xc3\xa8gics de FIAN. El CEI es reuneix dos cops l\'any, per tal de revisar i desenvolupar estrat\xc3\xa8gies per als programes, m\xc3\xa8todes i pressupostos de FIAN. La unitat operativa encarregada de la realitzaci\xc3\xb3 dels programes de FIAN \xc3\xa9s el seu Secretariat Internacional (SI), situat a Heidelberg (Alemanya), i coordinat pel seu Secretari General, Flavio Valente.\n_START_SECTION_\nTreball de casos i intervencions\n_START_PARAGRAPH_\nEn les missions investigadores internacionals, FIAN identifica i d\xc3\xb3na resposta a les violacions de drets humans. FIAN entrevista a les persones amena\xc3\xa7ades o afectades per violacions del seu dret a l\'alimentaci\xc3\xb3 i confirma la informaci\xc3\xb3 de la situaci\xc3\xb3. S\'estableixen contactes cara a cara amb els socis locals, el que serveix de base per a una cooperaci\xc3\xb3 en plena confian\xc3\xa7a. Si els afectats aix\xc3\xad ho desitgen, FIAN reacciona r\xc3\xa0pidament, analitza el cas i mobilitza membres i partidaris per tot el m\xc3\xb3n per a engegar accions urgents en forma de cartes de protesta o accions de den\xc3\xbancia. Els grups d\'acci\xc3\xb3 locals de FIAN realitzen amb el seu treball de casos un seguiment a llarg termini de les violacions. En els casos que requereixen una col\xc2\xb7laboraci\xc3\xb3 estreta amb les comunitats afectades, FIAN es dirigeix cont\xc3\xadnuament a les autoritats responsables i identifica violacions del dret a l\'alimentaci\xc3\xb3. L\'an\xc3\xa0lisi de FIAN es fonamenta en el Pacte Internacional de Drets Econ\xc3\xb2mics, Socials i Culturals, segons les interpretacions de les observacions generals de l\'ONU, en particular de l\'observaci\xc3\xb3 general 12 sobre el dret a una alimentaci\xc3\xb3 adequada. Per rescabalar les v\xc3\xadctimes s\'apliquen els mecanismes de recurs i les disposicions jur\xc3\xaddiques existents en les legislacions nacionals i internacionals sobre drets humans.\n_START_SECTION_\nProtecci\xc3\xb3 i defensa del dret a l\'alimentaci\xc3\xb3\n_START_PARAGRAPH_\nLes relacions i xarxes de contactes fiables, la bona documentaci\xc3\xb3 dels casos i dues d\xc3\xa8cades d\'experi\xc3\xa8ncia s\xc3\xb3n una base s\xc3\xb2lida per a un cabildeo i una defensa efectius del dret a alimentar-se. FIAN responsabilitza als Estats, a les institucions internacionals i els actors privats a nivell nacional i internacional. Les Directrius Volunt\xc3\xa0ries sobre el Dret a l\'Alimentaci\xc3\xb3 aprovades per la FAO el 2004 s\xc3\xb3n una de les eines utilitzades per FIAN per al monitoratge de les pol\xc3\xadtiques nacionals en mat\xc3\xa8ria del dret a l\'alimentaci\xc3\xb3. FIAN intenta millorar el sistema de protecci\xc3\xb3 existent del dret a l\'alimentaci\xc3\xb3 i estableix noves eines. L\'intens treball de seguiment cerca assegurar la posada en pr\xc3\xa0ctica efectiva de les eines ja existents fent que el dret a l\'alimentaci\xc3\xb3 es pugui complir, tant pol\xc3\xadticament com judicialment, a tot arreu i per a totes les persones.\n_START_SECTION_\nInformaci\xc3\xb3 i capacitaci\xc3\xb3\n_START_PARAGRAPH_\nEl pilar del treball de FIAN \xc3\xa9s la sensibilitzaci\xc3\xb3 i les campanyes d\'informaci\xc3\xb3 centrades en el dret a l\'alimentaci\xc3\xb3: capacitar moviments socials i organitzacions no governamentals per responsabilitzar els Estats de les violacions del dret a l\'alimentaci\xc3\xb3; aclarir els governs i altres detentors d\'obligacions el contingut i necessitat de compliment de les seves obligacions, i motivar col\xc2\xb7laboradors civils perqu\xc3\xa8 s\'uneixin a la den\xc3\xbancia de les violacions de drets humans. La informaci\xc3\xb3 sistem\xc3\xa0tica recollida a trav\xc3\xa9s de m\xc3\xa9s de 400 casos individuals en les \xc3\xbaltimes dues d\xc3\xa8cades s\'analitza i presenta en diverses publicacions professionals.\n_START_SECTION_\nImpacte\n_START_PARAGRAPH_\nFIAN va tenir un paper clau en el desenvolupament del sistema de protecci\xc3\xb3 de drets humans, per exemple, en l\'enfortiment dels procediments dels Estats i de la presentaci\xc3\xb3 d\'informes paral\xc2\xb7lels sobre drets econ\xc3\xb2mics, socials i culturals en el sistema de drets humans de l\'ONU; en l\'elaboraci\xc3\xb3 de l\'observaci\xc3\xb3 general 12 sobre el dret a l\'alimentaci\xc3\xb3 el 1999, com a interpretaci\xc3\xb3 jur\xc3\xaddica de major autoritat sobre el dret a l\'alimentaci\xc3\xb3 en el dret internacional, i en l\'aprovaci\xc3\xb3 el 2004 de les directrius volunt\xc3\xa0ries sobre el dret a l\'alimentaci\xc3\xb3 per part dels Estats membres de la FAO._NEWLINE_Ull p\xc3\xbablic sobre Davos "premi positiu": El 2006, FIAN internacional va guanyar el premi del "Ull P\xc3\xbablic sobre Davos", atorgat anualment amb motiu del F\xc3\xb2rum Econ\xc3\xb2mic Mundial celebrat a Davos i amb ell es va premiar el comprom\xc3\xads conjunt a favor dels drets dels treballadors de la f\xc3\xa0brica de pneum\xc3\xa0tics Euzkadi._NEWLINE_Premi Rosa de Plata: El 2005, dos membres de FIAN de la secci\xc3\xb3 alemanya van rebre el premi Rosa de Plata pel seu comprom\xc3\xads a favor dels drets dels treballadors de la ind\xc3\xbastria de les flors, per la participaci\xc3\xb3 en el desenvolupament del Codi de Conducta Internacional per a la producci\xc3\xb3 de flors tallades i la seva posada en pr\xc3\xa0ctica reeixida dins del marc de treball del Programa de Segell de Flors.'